<classify> Azam FC imepata sare mbili ugenini na kufifisha matumaini yao katika mbio za ubingwa huku Cheche akisema wachezaji wake wengi ni vijana hawajazoea safari bila kupumzika.Katika mchezo wa juzi dhidi ya Lipuli uliochezwa kwenye uwanja wa Samora timu hizo zilitoka suluhu ikiwa ni siku chache ikipata sare ya bao 1-1 dhidi ya Kagera Sugar kwenye uwanja wa Kaitaba.Tulihitaji matokeo mazuri na Lipuli pia walihitaji pointi, lakini imeshindikana kwa sababu unajua uchovu wa safari unaweza kuwa unachangia kwa sababu vijana wetu hawajazoea, alisema.Alisema sasa wanaelekeza nguvu zao katika mchezo ujao wa Kombe la Shirikisho la Azam FA dhidi ya KMC utakaochezwa Februari 21, mwaka huu.Cheche alisema baada ya mchezo huo watatumia nafasi fupi ya mapumziko kuwaelekeza wachezaji wake na kuwapa mbinu kujipanga na michezo ya ligi inayokuja.Kwa matokeo waliyopata Azam imeshindwa kuipiku Yanga na kuendelea kubaki nafasi ya tatu kwa pointi 35 nyuma ya mabingwa hao watetezi wenye pointi 37 na vinara Simba pointi 42.  <topic>: MICHEZO 